**DĖL ROKIŠKIO RAJONO SAVIVALDYBĖS TURTO INVESTAVIMO Į VIEŠĄJĄ ĮSTAIGĄ ROKIŠKIO RAJONO LIGONINĘ**

2023 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsnio 2 dalimi, Lietuvos Respublikos viešųjų įstaigų įstatymo 13 straipsnio 3 ir 6 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 22 straipsnio 1 dalies 2 punktu, 2 dalies 5, 6, ir 7 punktais, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, bei atsižvelgdama į Rokiškio rajono savivaldybės mero 2023 m. gruodžio 12 d. raštą Nr. SD-5.42-2943 „Dėl pasiūlymo investuoti Rokiškio rajono savivaldybei nuosavybės teise priklausantį turtą“, Rokiškio rajono savivaldybės taryba nusprendžia:

1. Investuoti Rokiškio rajono savivaldybei nuosavybės teise priklausantį 50 000,00 Eur (penkiasdešimt tūkstančių eurų) dydžio finansinį turtą, padidinant viešosios įstaigos Rokiškio rajono ligoninės (juridinio asmens kodas 173224274) dalininkų kapitalą papildomu piniginiu įnašu.

2. Įpareigoti viešosios įstaigos Rokiškio rajono ligoninės direktorių Lietuvos Respublikos viešųjų įstaigų įstatymo 81 ir 13 straipsnio nustatyta tvarka ir terminais apskaityti dalininkų įnašą įstaigos dokumentuose ir įnašų vertę patvirtinantį dokumentą pateikti Rokiškio rajono savivaldybės merui bei įregistruoti Juridinių asmenų dalyvių informacinėje sistemoje.

3. Nustatyti, kad šio sprendimo 1 punkte nurodytas įnašas turi būti pervestas viešajai įstaigai Rokiškio rajono ligoninei iki 2023 m. gruodžio 31 d.

4. Įgalioti savivaldybės merą pasirašyti viešosios įstaigos dalininko įnašo finansiniu turtu perdavimo sutartį.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Ernesta Jančienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TURTO INVESTAVIMO Į VIEŠĄJĄ ĮSTAIGĄ ROKIŠKIO RAJONO LIGONINĘ**

**AIŠKINAMASIS RAŠTAS**

2023-12-21

Projekto rengėjas – Turto valdymo ir ūkio skyriaus vedėja Ernesta Jančienė

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Padidinti viešosios įstaigos Rokiškio rajono ligoninės dalininkų kapitalą ir investuoti savivaldybei nuosavybės teise priklausantį finansinį turtą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos 15 straipsnio 2 dalies 19 punktas nustato, kad viena iš išimtinės savivaldybės tarybos kompetencijos yra *„19) sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose“*, 63 straipsnio 2 dalyje nurodoma: *„2. Savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais įgyvendina savivaldybės taryba“.*  Naujos teisinio reguliavimo nuostatos nesiūlomos. |
| 3. | Laukiami rezultatai | Padidintas savivaldybei priklausančios viešosios įstaigos dalininkų kapitalas, sudarytos sąlygos įstaigai suremontuoti Vaikų ligų skyrių. |
| 4. | Lėšų poreikis ir šaltiniai | 50 000,00 Eur savivaldybės biudžeto lėšų papildomam dalininkų įnašui. |
| 5. | Antikorupcinis sprendimo projekto vertinimas | Antikorupcinis vertinimas neatliekamas. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Rokiškio rajono ligoninės Vaikų ligų skyriuje vidutiniškai hospitalizuojama po 2–3 vaikus, per metus šis skaičius siekia vidutiniškai 218 hospilizuotų vaikų.  Šiuo metu Vaikų ligų skyriaus yra įsikūręs antrajame ligoninės aukšte, tačiau šiame aukšte esančios palatos nepritaikytos hospilatizuotis vieniems vaikams, arba mažamečiams vaikams su vienu iš tėvų. Taip pat palatose nėra atskirų sanitarinių mazgų, Vaikų ligų skyriuje besigydantys vaikai sanitariniais mazgais naudojasi su tame pačiame aukšte esančiais kitų ligoninės skyrių pacientais.  Skyrus 50 000,00 Eur savivaldybės biudžeto lėšų Rokiškio rajono ligoninės Vaikų ligų skyriaus remontui, bus pagerintos palatos, jas suskirstant į vienvietes ir dvivietes, bei jose įrengiant atskirus sanitarinius mazgus.  Rokiškio rajono savivaldybės turtas (piniginis įnašas) investuojamas vadovaujantis šiais investavimo kriterijais:   1. Investavus bus kuriama ar plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas). Atnaujintos Vaikų ligų skyriaus palatos bus pritaikytos hospilatizuotis vieniems vaikams arba mažamečiams vaikams su vienu iš tėvų. 2. Rokiškio rajono savivaldybės turto investavimu (piniginiu įnašu) bus sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas. Bus atnaujintos Vaikų ligų skyriaus palatos. 3. Užtikrintas veiksmingesnis Lietuvos Respublikos įstatymuose ir Vyriausybės nutarimuoe nustatytų valstybės ir savivaldybės funkcijų atlikimas. Remiantis Lietuvos Respublikos vietos savivaldos įstatymo 7 straipsnio 31 punktu bus užtikrinamas antrinės sveikatos priežiūros organizavimas įstatymų nustatytais atvejais ir tvarka. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |